फिलहाल सुपर स्लो-मोशन रिकॉर्डिंग करने वाले स्मार्टफोन की लिस्ट में केवल Samsung’s Galaxy S9 सीरीज, Galaxy Note 9, Huawei P20 Pro और Sony Xperia XZ Premium शामिल हैं। MIUI कैमरा में मिले छुपे हुए कोड से पता चलता है कि Mi MIX 3 (Perseus कोड नेम से लिस्टेड) 960fps पर स्लो-मोशन वीडियो रिकॉर्ड कर सकता है। स्मार्टफोन में स्नैपड्रैगन 845 SoC हो सकता है और यह एंड्रॉइड 9 पाई पर बेस्ड MIUI 10 के साथ आ सकता है। हालांकि इस बात की कोई कंफर्मेशन नहीं है कि यह Perseus नाम का स्मार्टफोन असल में Mi MIX 3 है या नहीं। स्मार्टफोन को 25 अक्टूबर को लॉन्च किया जाएगा।